D'acord amb l'article 66.4 de la Llei orgànica 2/2006, de 3 de maig, d'educació (LOE), les persones adultes poden realitzar els seus aprenentatges tant per mitjà d'activitats d'ensenyament, reglat o no reglat, com a través de l'experiència, laboral o en activitats socials, per la qual cosa s'ha de tendir a establir connexions entre les dues vies i s'han d'adoptar mesures per a la validació dels aprenentatges que s'hagin adquirit així.
Així mateix, pel que fa a l'organització dels ensenyaments dirigits a les persones adultes, l'article 67.8 LOE disposa que l'Administració educativa ha d'estimular la realització d'investigacions i la difusió de pràctiques innovadores amb l'objectiu de permetre el desenvolupament de nous models educatius i la millora contínua dels existents.
L'article 69.1 e) de la Llei 12/2009, de 10 de juliol, d'educació, estableix que l'educació d'adults té per finalitat fer efectiu el dret a l'educació en qualsevol etapa de la vida i que té, entre els seus objectius específics, la validació de les competències adquirides per diferents vies normatives.
D'acord amb aquest marc normatiu, la Resolució ENS/1891/2012, de 23 d'agost, d'organització de diverses mesures flexibilitzadores i actuacions en la formació professional inicial (DOGC núm. 6220, de 26.9.2012), va recollir diverses actuacions, que ara és oportú que s'estenguin als ensenyaments esportius de règim especial, atès que en el moment actual s'ha incrementat l'accés a aquests ensenyaments de persones adultes que solen disposar d'experiència esportiva laboral o d'experiència esportiva social; i és necessari impulsar les tasques d'informació, d'orientació i especialment d'assessorament, per tal de facilitar la consecució d'itineraris de qualificació de forma personalitzada i individualitzada alhora que cal establir el procediment de reconeixement acadèmic dels aprenentatges adquirits.
En conseqüència, s'organitza el servei d'assessorament en els ensenyaments esportius de règim especial i el reconeixement acadèmic dels aprenentatges assolits mitjançant l'experiència esportiva professional o en activitats esportives socials i de la formació prèviament impartida per les entitats amb què se subscriguin convenis, de forma que els centres disposin d'un marge d'autonomia d'acció prou ampli per dur-les a terme, afavorint així la seva eficàcia i extensió a tot el territori.
Organitzar les actuacions següents, destinades a les persones adultes, en els ensenyaments esportius de règim especial:
a) El servei d'assessorament en els ensenyaments esportius de règim especial d'acord amb el que preveu l'annex 1.
b) El reconeixement acadèmic dels aprenentatges assolits mitjançant l'experiència esportiva professional o en activitats esportives socials d'acord amb el que preveu l'annex 2.
c) El reconeixement acadèmic de la formació prèviament impartida per les entitats amb què se subscriguin convenis (federacions, empreses o altres entitats) d'acord amb el que preveu l'annex 3.
Contra aquesta Resolució, que exhaureix la via administrativa, les persones interessades poden interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar de l'endemà de la seva publicació al DOGC, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Així mateix, poden interposar potestativament recurs de reposició, previ al recurs contenciós administratiu, davant la consellera d'Ensenyament, en el termini d'un mes a comptar de l'endemà de la seva publicació al DOGC, segons el que disposen l'article 77 de la Llei 26/2010, de 3 d'agost, de règim jurídic i de procediment de les administracions públiques de Catalunya, i els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, o qualsevol altre recurs que considerin convenient per a la defensa dels seus interessos.
Servei d'assessorament en els ensenyaments esportius de règim especial
Informació, orientació i assessorament
L'acció tutorial es duu a terme pels centres i inclou les funcions d'informació i d'orientació professionals.
L'assessorament, a efectes d'aquesta resolució, és un servei que presta el centre educatiu, a sol·licitud de la persona interessada, de forma personalitzada, que consisteix en la identificació i l'anàlisi detallada de les capacitats i expectatives professionals, i la identificació i valoració de les ofertes formatives amb les seves variants, i que conclou amb l'elaboració i el lliurament de l'informe d'assessorament.
2.2 La recepció del servei d'assessorament és requisit previ per a la inscripció en el procediment de reconeixement acadèmic dels aprenentatges assolits mitjançant l'experiència esportiva professional o en activitats esportives socials previst a l'annex 2.
3.1 La prestació és de lliure opció de cada centre.
3.2 El poden prestar els centres compromesos amb la qualitat, respecte de les modalitats o especialitats esportives que imparteixin.
3.3 Les persones assessores han de formar part del professorat amb atribució docent en la modalitat o especialitat esportiva objecte de l'assessorament.
4.1 L'assessorament ha d'identificar de forma personalitzada:
a) Les capacitats, les expectatives i interessos.
b) Les accions possibles: les ofertes de formació, les modalitats de formació, les possibilitats d'accés, els requisits acadèmics, les possibilitats d'assolir el reconeixement de les competències professionals adquirides a través de l'experiència laboral, les possibilitats d'obtenir el reconeixement acadèmic dels seus aprenentatges, i les possibles convalidacions, correspondències o exempcions.
c) L'itinerari o itineraris formatius i professionals factibles, ponderant les capacitats, les expectatives i interessos, amb les accions possibles.
a) La proposta d'itinerari formatiu i professional.
b) Logotip del centre educatiu.
c) Nom i cognoms i DNI o passaport de la persona assessorada.
d) Nom i cognoms de la persona assessora.
Cada centre, en definir el seu servei d'assessorament, pot considerar les possibilitats de cooperació amb altres centres i entitats, i especialment amb el departament competent en matèria esportiva i amb les administracions locals.
El servei d'assessorament dut a terme pels centres dependents del Departament d'Ensenyament pot estar subjecte a l'abonament de preu públic.
Els centres han d'arxivar i custodiar els informes d'assessorament que emetin.
Comunicació del servei d'assessorament
Els centres han de comunicar anualment, al servei territorial corresponent o, si escau, al Consorci d'Educació de Barcelona, els cicles i nivells respecte dels quals presten el servei d'assessorament.
Reconeixement acadèmic dels aprenentatges assolits mitjançant l'experiència esportiva professional o en activitats esportives socials
El reconeixement acadèmic dels aprenentatges assolits mitjançant l'experiència esportiva professional o en activitats esportives socials permet a les persones adultes posar en valor aquells aprenentatges que han adquirit i obtenir la correspondència amb els ensenyaments esportius de règim especial.
2.1 Les persones destinatàries han d'haver complert 18 anys i han d'acreditar, en relació amb el cicle formatiu, una experiència esportiva professional o en activitats esportives socials, d'almenys dos anys en el sector relacionat amb l'especialitat esportiva de la qual volen reconèixer els aprenentatges.
2.2 Per participar-hi, les persones han d'acreditar que han rebut el servei d'assessorament previ, previst a l'annex 1, per a la mateixa modalitat o especialitat esportiva o per a la família professional d'activitats físiques i esportives dels ensenyaments de formació professional inicial.
2.3 També hi poden participar les persones que hagin fet la fase d'orientació i assessorament o la fase d'assessorament en qualsevol convocatòria del procés per a l'acreditació de les competències professionals relatives a les unitats de competència establertes en el títol de tècnic en conducció d'activitats fisicoesportives en el medi natural; sempre que hi hagi, almenys, una unitat de competència comuna entre el títol esmentat i un dels títols dels ensenyaments esportius de règim especial; a aquest efecte presentaran el certificat d'orientació sobre l'acreditació de competències lliurat pel centre.
Centres docents i cicles formatius
3.1 El reconeixement acadèmic dels aprenentatges assolits mitjançant l'experiència esportiva professional o en activitats esportives socials es pot dur a terme pels centres de titularitat pública o privada compromesos amb la qualitat, en relació amb la modalitat o especialitat esportiva autoritzada o implantada que efectivament imparteixin.
3.2 Els centres educatius gestionen, amb els seus recursos i en el marc de la seva autonomia, les funcions corresponents al reconeixement acadèmic dels aprenentatges.
3.3 El desenvolupament del reconeixement acadèmic no pot alterar el funcionament ordinari del centre.
4.1 La inscripció en el reconeixement acadèmic dels aprenentatges es pot condicionar als preus que es puguin establir pel titular del centre educatiu.
4.2 En el reconeixement acadèmic d'oferta el preu és exigible a la persona destinatària.
4.3 En el reconeixement acadèmic de demanda el preu és exigible a l'empresa o entitat que signi l'acord o el conveni corresponent.
Modalitats del reconeixement acadèmic dels aprenentatges
El reconeixement acadèmic dels aprenentatges s'organitza en dues modalitats, el reconeixement d'oferta, que es duu a terme per iniciativa dels centres i el reconeixement de demanda, que es genera per iniciativa externa als centres, adreçades a les persones que compleixen els requisits previstos a l'apartat 2.
Organització del reconeixement acadèmic d'oferta
6.1 Els centres educatius han d'organitzar el reconeixement acadèmic d'oferta al llarg del curs acadèmic.
6.2 Els centres educatius han de fer públic, anualment, almenys al seu tauler d'anuncis:
a) El calendari general de les actuacions del reconeixement acadèmic d'oferta que desenvoluparan en el curs acadèmic (informació general, requisits, preus, inscripció, desenvolupament, reclamacions i recursos).
b) Els cicles formatius amb el nombre màxim de places per dur a terme el reconeixement d'oferta.
6.3 La inscripció, que ha de tenir un període mínim de dues setmanes, s'ha de dur a terme en els mesos d'octubre i de febrer, si bé es podrà ampliar si resten places vacants.
6.4 El nombre màxim de places es determina per cada centre.
Admissió en el reconeixement acadèmic d'oferta
7.1 En els centres públics, si el nombre de sol·licituds és superior al nombre de places, s'ordenaran segons el major temps de desenvolupament de l'experiència esportiva professional o en activitats esportives socials relacionada amb la modalitat o especialitat esportiva.
7.2 Un cop aplicat el criteri precedent, si resten persones sense plaça, se les podrà reassignar a altres centres públics o bé tindran accés preferent per ser admeses en el mateix centre i modalitat o especialitat esportiva, en el curs acadèmic següent.
7.3 En els centres privats el seu titular pot establir els criteris de prioritat en l'admissió que consideri oportuns.
Organització del reconeixement acadèmic de demanda
8.1 El reconeixement acadèmic de demanda es concreta per l'acord o conveni subscrit entre el director general competent en la matèria o el titular del centre educatiu, segons correspongui, i l'empresa o entitat interessada.
8.2 L'acord o conveni ha de contenir:
a) El calendari general de les actuacions d'execució del reconeixement acadèmic que caldrà concloure abans del 31 de juliol (informació general, requisits, preus, inscripció, desenvolupament, reclamacions, recursos i revisió social).
b) Les modalitats o especialitats esportives amb el nombre de places per dur a terme la validació d'oferta.
c) Si es preveu o no fer la revisió social de reconeixement acadèmic.
Revisió social del reconeixement acadèmic de demanda
9.1 Amb la finalitat de facilitar la participació i la implicació dels agents socials en els processos de reconeixement acadèmic de demanda es pot fer una revisió social si així s'ha previst a l'acord o conveni esmentat a l'apartat precedent.
En el conveni s'han de determinar els representants empresarials i s'indicarà la representació dels treballadors constituïda en el centre de treball o empresa.
Així mateix s'indicarà el compromís de l'empresa de comunicar a la representació dels treballadors l'execució del reconeixement acadèmic dels aprenentatges a fi que puguin designar els seus representants per dur a terme la revisió social.
La participació en la revisió social és gratuïta i, per tant, no genera el dret a rebre cap dieta, indemnització o retribució.
9.2 Les característiques de la revisió social són:
a) Ser una revisió global i qualitativa del procés dut a terme pel conjunt de les persones participants, en cap cas pot ser una revisió dels resultats individuals obtinguts per les persones participants.
b) La confidencialitat de totes les dades que coneguin.
9.3 L'execució de la revisió social es duu a terme:
a) Mitjançant la consulta, en el centre docent i en els espais que aquest disposi, de la documentació acadèmica generada en el procés de reconeixement acadèmic.
En cap cas es pot treure del centre docent cap documentació ni tampoc obtenir-ne cap còpia.
b) Per tal de facilitar la col·laboració en la revisió social, el centre designarà almenys un professor o professora dels que hagin intervingut en el procés, per tal d'acompanyar els representants empresarials i dels treballadors en l'anàlisi de la documentació.
c) De forma simultània i conjunta per un nombre paritari de representants empresarials i dels treballadors.
d) Durant el mes de setembre següent a la finalització del procés de reconeixement acadèmic.
e) Els representants empresarials i dels treballadors poden emetre, abans del 15 d'octubre, un informe sobre el desplegament general del procés de reconeixement acadèmic, i fer les propostes de millora que considerin oportunes sense que en cap cas sigui procedent fer cap observació respecte dels resultats individuals obtinguts per les persones participants.
L'informe pot recollir el parer unànime o bé posicions parcials.
L'informe es remet a la direcció general competent en matèria d'ensenyaments esportius de règim especial i es lliura una còpia a la direcció del centre docent.
Efectes del reconeixement acadèmic dels aprenentatges
El reconeixement acadèmic dels aprenentatges, quan completin un mòdul, o una unitat formativa d'una modalitat o especialitat esportiva, comportarà l'anotació de "convalidat" en l'expedient acadèmic.
Contra els resultats finals del reconeixement acadèmic dels aprenentatges les persones interessades poden reclamar davant el centre docent en el termini de cinc dies des de l'endemà de la publicació dels resultats.
Contra la desestimació de la reclamació presentada davant del centre, que no exhaureix la via administrativa, les persones interessades poden interposar recurs d'alçada davant la direcció general competent en matèria d'ensenyaments esportius de règim especial en el termini d'un mes a comptar de l'endemà de la seva notificació, segons el que disposen els articles 107.1 i 114.2 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
La direcció general competent en matèria de formació professional inicial, un cop emès per la inspecció d'educació l'informe relatiu al recurs, el resoldrà.
La direcció general competent en matèria d'ensenyaments esportius de règim especial farà el suport i l'assessorament als centres que duguin a terme el reconeixement acadèmic.
El reconeixement acadèmic dels aprenentatges assolits mitjançant l'experiència esportiva professional o en activitats esportives socials es durà a terme d'acord amb les instruccions que dicti la direcció general competent en matèria d'ensenyaments esportius de règim especial.
15.1 Entre l'1 de setembre i el 31 de desembre de cada any els centres educatius que ofereixin el reconeixement acadèmic dels aprenentatges en el corresponent curs acadèmic ho han de comunicar al servei territorial o al Consorci d'Educació de Barcelona, amb la indicació del cicle o cicles formatius objecte del reconeixement acadèmic.
15.2 El servei territorial i el Consorci d'Educació de Barcelona remetran les comunicacions rebudes a la direcció general competent en ensenyaments esportius de règim especial, a l'adreça: [EMAIL]
Arxiu i custòdia de la documentació
Els centres docents han d'arxivar i custodiar la documentació acadèmica generada pel reconeixement acadèmic.
Abans del 31 de juliol de cada any els centres educatius trametran al servei territorial o al Consorci d'Educació de Barcelona un informe sobre el desenvolupament del reconeixement acadèmic dels aprenentatges en el curs acadèmic precedent, el qual contindrà almenys:
a) Del reconeixement acadèmic d'oferta: de cada modalitat o especialitat esportiva el nombre de persones inscrites, i nombre de persones que han obtingut el reconeixement, amb la indicació del nombre d'unitats reconegudes.
b) Del reconeixement acadèmic de demanda: nombre de convenis subscrits.
De cada conveni, i separadament per a cada cicle formatiu, el nombre de persones inscrites, i el nombre de persones que han obtingut el reconeixement, amb la indicació del nombre de mòduls o d'unitats reconegudes.
El reconeixement acadèmic es correspon als continguts que es detallen a continuació.
Se certifica cada crèdit, mòdul o unitat formativa reconeguda.
Continguts susceptibles de reconeixement acadèmic:
Aplicacions informàtiques i mitjans multimèdia en l'atletisme
Aplicacions informàtiques i mitjans multimèdia en el basquetbol
Aplicacions informàtiques i mitjans multimèdia en el futbol
Aplicacions informàtiques i mitjans multimèdia en el futbol sala
Tècniques bàsiques de l'organització d'activitats en l'handbol
Aplicacions informàtiques i mitjans multimèdia en l'handbol
Denominació: Grau superior d'esgrima
Planificació de l'alt rendiment en l'esgrima
Preparació complementària en l'esgrima
Direcció tècnica i organització d'esdeveniments
Ensenyament de judo i defensa personal
Denominació: Grau superior de judo i defensa personal
Planificació i programació de l'alt rendiment en judo
Entrenament en judo i defensa personal d'alt rendiment
Organització i gestió del club de judo
Ensenyament del judo i defensa personal
Denominació: Grau superior d'hípica
Planificació i programació de l'alt rendiment en hípica
Preparació física del genet o l'amazona
Entrenament esportiu/condicional del cavall d'alt rendiment esportiu
Direcció i gestió d'un centre eqüestre
Direcció tècnica en competicions hípiques d'alt rendiment esportiu
Organització i gestió de competicions hípiques d'alt rendiment esportiu
Denominació: Grau superior de salvament i socorrisme
Planificació i programació de l'alt rendiment en salvament i socorrisme
Gestió del centre de salvament i socorrisme
Organització d'esdeveniment de salvament i socorrisme
Denominació: Grau superior de vela amb aparell fix
Organització gestió del centre esportiu de vela amb aparell fix i amb aparell lliure
Preparació física del regatista
Direcció tècnica durant l'entrenament i la competició d'alt rendiment de vela amb aparell fix.
Planificació i programació de l'alt rendiment en vela amb aparell fix.
Preparació del material de vela amb aparell fix d'alt rendiment.
Denominació: Grau superior de vela amb aparell lliure
Organització gestió del centre esportiu de vela amb aparell fix i amb aparell lliure.
Preparació física del regatista.
Direcció tècnica durant l'entrenament i la competició d'alt rendiment de vela amb aparell lliure.
Planificació i programació de l'alt rendiment en vela amb aparell lliure.
Preparació del material de vela amb aparell lliure d'alt rendiment.
Reconeixement acadèmic de la formació prèviament impartida per les federacions, empreses o entitats
Permet establir vincles entre els ensenyaments esportius de règim especial i altres formacions impartides que possibilita gaudir, a qui les supera, dels efectes propis de la formació del sistema educatiu.
El reconeixement acadèmic de la formació impartida es pot aplicar a les persones que compleixin els quatre requisits següents:
a) Hagin superat la formació impartida organitzada per la federació, empresa o entitat.
b) Hagin complert 18 anys en el moment de fer la inscripció en el procediment de reconeixement.
c) Posseeixin els requisits acadèmics d'accés als ensenyaments esportius.
d) Havien complert els 16 anys a l'inici de la formació que es vol reconèixer.
Ensenyaments objecte de reconeixement
Ho són els ensenyaments de les titulacions creades a la data d'aquesta resolució:
Reial decret 318/2000, de 3 de març, pel qual s'estableixen els títols de tècnic esportiu i tècnic esportiu superior en les especialitats dels esports de muntanya i escalada, s'aproven els corresponents ensenyaments mínims i es regulen les proves i els requisits d'accés a aquests ensenyaments.
Reial decret 319/2000, de 3 de març, pel qual s'estableixen els títols de tècnic esportiu i tècnic esportiu superior en les especialitats dels esports d'hivern, s'aproven els corresponents ensenyaments mínims i es regulen les proves d'accés a aquests ensenyaments.
Reial decret 320/2000, de 3 de març, pel qual s'estableixen els títols de tècnic esportiu i tècnic esportiu superior en les especialitats de futbol i futbol sala, s'aproven els corresponents ensenyaments mínims i es regulen les proves i els requisits d'accés a aquests ensenyaments.
Reial decret 254/2004, de 13 de febrer, pel qual s'estableixen els títols de tècnic esportiu i tècnic esportiu superior en atletisme, s'aproven els corresponents ensenyaments comuns i es regulen les proves d'accés a aquests ensenyaments.
Reial decret 361/2004, de 5 de març, pel qual s'estableixen els títols de tècnic esportiu i tècnic esportiu superior en handbol, s'aproven els corresponents ensenyaments comuns i es regulen les proves d'accés a aquests ensenyaments.
Reial decret 234/2005, de 4 de març, pel qual s'estableixen els títols de tècnic esportiu i tècnic esportiu superior en bàsquet, s'aproven els corresponents ensenyaments comuns i es regulen les proves i els requisits d'accés a aquests ensenyaments.
Reial decret 64/2010, de 29 de gener, pel qual s'estableix el títol de tècnic esportiu en espeleologia i es fixen els seus ensenyaments mínims i els requisits d'accés.
Busseig esportiu amb escafandre autònom
Reial decret 932/2010, de 23 de juliol, pel qual s'estableix el títol de tècnic esportiu en busseig esportiu amb escafandre autònom i es fixen els seus ensenyaments mínims i els requisits d'accés.
Reial decret 933/2010, de 23 de juliol, pel qual s'estableixen els títols de tècnic esportiu en les disciplines hípiques de salt, doma i concurs complet i tècnic esportiu en les disciplines hípiques de resistència, orientació i turisme eqüestre, i es fixen els seus ensenyaments mínims i els requisits d'accés.
Reial decret 934/2010, de 23 de juliol, pel qual s'estableix el títol de tècnic esportiu superior en hípica i es fixen els seus ensenyaments mínims i els requisits d'accés.
Reial decret 935/2010, de 23 de juliol, pel qual s'estableixen els títols de tècnic esportiu en vela amb aparell fix i tècnic esportiu en vela amb aparell lliure, i es fixen els seus ensenyaments mínims i els requisits d'accés.
Reial decret 936/2010, de 23 de juliol, pel qual s'estableixen els títols de tècnic esportiu superior en vela amb aparell fix i tècnic esportiu superior en vela amb aparell lliure, i es fixen els seus ensenyaments mínims i els requisits d'accés.
Reial decret 705/2011, de 20 de maig, pel qual s'estableix el títol de tècnic esportiu superior en judo i defensa personal i es fixen els seus ensenyaments mínims i els requisits d'accés.
Reial decret 706/2011, de 20 de maig, pel qual s'estableix el títol de tècnic esportiu en judo i defensa personal i es fixen els seus ensenyaments mínims i els requisits d'accés.
Reial decret 878/2011, de 24 de juny, pel qual s'estableix el títol de tècnic esportiu en salvament i socorrisme i es fixen els seus ensenyaments mínims i els requisits d'accés.
Reial decret 911/2012, de 8 de juny, pel qual s'estableix el títol de tècnic esportiu en esgrima i es fixen els seus ensenyaments mínims i els requisits d'accés.
Reial decret 912/2012, de 8 de juny, pel qual s'estableix el títol de tècnic esportiu superior en esgrima i es fixen els seus ensenyaments mínims i els requisits d'accés.
Abast temporal de la formació objecte de reconeixement
Es pot reconèixer la formació prèviament impartida sempre que s'hagi iniciat a partir del dia 15 de juliol de 1999 (data d'entrada en vigor de l'Ordre de 5 de juliol de 1999, per la qual es completen els aspectes curriculars i els requisits generals de les formacions en matèria esportiva a què es refereix la disposició transitòria primera del Reial decret 1913/1997, de 19 de desembre, BOE número 163, de 14 de juliol de 1999) i hagi finalitzat no més tard del 31 d'agost de 2013.
L'execució del reconeixement acadèmic de la formació prèviament impartida per les federacions, administracions o entitats requereix prèviament:
a) La tramesa d'una sol·licitud de la federació, administració o entitat, a la direcció general competent en matèria d'ensenyaments esportius de règim especial.
b) La signatura d'un conveni o acord entre el director general competent en matèria d'ensenyaments esportius de règim especial, i la federació, administració o entitat.
6.1 La sol·licitud ha d'indicar:
a) El nom, adreça, correu electrònic i telèfon de les federacions, administracions o entitats.
b) Les modalitats o especialitats esportives a què correspon la formació a reconèixer.
c) Els mòduls o les unitats formatives a què correspon la formació a reconèixer.
d) La formació impartida (programació, càrrega horària i metodologia didàctica), la qual ha de ser equivalent, en objectius, continguts i durada, a la formació amb què es vol reconèixer.
f) Les dates d'execució de la formació.
g) La relació certificada de l'alumnat (nom, dos cognoms, DNI o passaport i data de naixement).
h) Registres certificats d'assistència de l'alumnat.
i) Registres certificats de l'avaluació o qualificació obtinguda per l'alumnat.
j) Nombre, tipus de vincle (federatiu, laboral, beca o voluntariat), i característiques de l'alumnat.
k) Les característiques del personal formador (titulacions i experiència).
6.2 La sol·licitud s'ha de signar pels representants de totes les federacions, administracions o entitats participants en el reconeixement acadèmic de la formació.
Contingut mínim del conveni o acord de reconeixement acadèmic
El conveni o acord de col·laboració ha de contenir clàusules relatives a:
a) Els continguts i durada de la formació impartida.
b) Els mòduls o les unitats formatives a què correspon la formació a reconèixer.
c) Les dates d'execució de la formació.
d) L'aportació de les dades identificatives de les persones que han superat la formació.
e) El compliment de la normativa vigent sobre protecció de dades de caràcter personal.
8.1 La direcció general competent en matèria d'ensenyaments esportius de règim especial analitza la documentació i, si la documentació presentada acredita la informació prevista, emet una resolució amb la relació nominal de les persones beneficiàries.
Contra la resolució emesa, l'entitat sol·licitant pot interposar recurs d'alçada davant la consellera d'Ensenyament, en el termini d'un mes a comptar de l'endemà de la seva notificació, segons el que disposen l'article 76 de la Llei 26/2010, de 3 d'agost, de règim jurídic i de procediment de les administracions públiques de Catalunya i els articles 107.1 i 114 de la Llei 30/1992, de 26 de novembre, de règim jurídic de les administracions públiques i del procediment administratiu comú, la resolució del qual exhaureix la via administrativa.
8.2 La direcció general competent en matèria d'ensenyaments esportius de règim especial remet la resolució a l'entitat amb què s'ha subscrit el conveni, la qual ho ha de comunicar a les persones beneficiàries.
A la resolució s'ha de fer constar que l'efectivitat del reconeixement requereix la matrícula de la persona en un centre esportiu de l'especialitat i la sol·licitud d'aplicació del reconeixement.
8.3 La persona beneficiada, un cop es matriculi en un centre d'ensenyaments esportius, pot sol·licitar l'aplicació del reconeixement.
Els centres s'han d'adreçar a la direcció general competent en matèria d'ensenyaments esportius de règim especial per tal de verificar el dret de l'alumne al reconeixement.
9.1 El reconeixement acadèmic es fa per crèdits, mòduls o per unitats formatives, pot correspondre al bloc de formació específica i també a la part del bloc comú que es detalla tot seguit.
Es pot reconèixer fins al 45% dels continguts del cicle formatiu.
9.2 Continguts susceptibles de reconeixement acadèmic
Formació tècnica de l'esquí alpí I
Formació tècnica de l'esquí alpí II
Formació tècnica de l'esquí de fons I
Formació tècnica de l'esquí de fons II
Formació tècnica del surf de neu I
Formació tècnica del surf de neu II
Tècniques bàsiques de l'organització d'activitats en handbol
Formació tècnica de l'excursionisme
Ensenyament del judo i de la defensa personal
L'ensenyament i la tecnificació hípica
Seguretat i intervenció en instal·lacions aquàtiques
Seguretat i intervenció en espais aquàtics naturals